
PARLAMENTUL ROMÂNIEI

CAMERA DEPUTAŢILOR
	COMISIA JURIDICĂ, 
DE DISCIPLINĂ ŞI IMUNITĂŢI                           
	Bucureşti, 23 noiembrie 2011               

Pl- x  621/2011            


     AVIZ
asupra propunerii legislative privind producerea şi comercializarea produselor de morărit, a pâinii, a produselor de panificaţie şi a produselor făinoase
În conformitate cu prevederile art. 95 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi a fost sesizată, spre dezbatere şi avizare, cu propunerea legislativă privind producerea şi comercializarea produselor de morărit, a pâinii, a produselor de panificaţie şi a produselor făinoase, trimisă cu adresa Pl- x 621 din 16 noiembrie 2011 şi înregistrată cu nr. 31/1077 din 17 noiembrie 2011.
Conform dispoziţiilor art.75 alin.(1) din Constituţia României, republicată şi ale art. 92 alin. (9) pct. 1 din Regulamentul Camerei Deputaţilor, republicat, Camera Deputaţilor este Cameră decizională. 

Senatul, în calitate de primă Cameră sesizată, a respins iniţiativa legislativă în şedinţa din 9 noiembrie 2011.

Propunerea legislativă are ca obiect de reglementare crearea cadrului legal privind producerea şi comercializarea produselor de morărit, a produselor de panificaţie şi a produselor făinoase, prin stabilirea condiţiilor de fabricare şi a caracteristicilor calitative pe care trebuie să le îndeplinească aceste produse, precum şi a responsabilităţilor ce le revin operatorilor economici care au ca obiect de activitate producerea şi comercializarea respectivelor produse.  
Potrivit prevederilor art.61 din Regulamentul Camerei Deputaţilor, republicat, comisia a dezbătut propunerea legislativă  în şedinţa din  22 noiembrie 2011.

Membrii Comisiei au examinat propunerea legislativă supusă avizării, expunerea de motive, avizul favorabil al Consiliului Legislativ, nr. 270 din 14.03.2011 şi punctul de vedere al Guvernului, transmis cu adresa nr. 1497 din 23 iunie 2011, prin care nu susţine adoptarea acestei propuneri legislative. 

În urma dezbaterilor, Comisia juridică, de disciplină şi imunităţi a hotărât, cu unanimitate  de voturi, avizarea favorabilă a acestei iniţiative legislative.
În raport de obiectul şi conţinutul reglementării, propunerea legislativă face parte din categoria legilor ordinare. 
                   PREŞEDINTE,                                               SECRETAR,

                    Daniel BUDA                                         Gabriel ANDRONACHE
Consilier, Iuliana Fuiorea

